Държавен вестник, бр. 10, 2026 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  10
(c)	Банката може да откаже да разгледа Ис­
кане за разпределяне, доколкото изисква­
ните за тази цел информация, документи 
или доказателства не са предоставени. 
(d)	Банката си запазва правото да пре­
разглежда и променя Процедурата за 
разпределяне след всички междинни 
прегледи на напредъка и изпълнението 
на Проекта и/или промени в политиката 
на Банката относно рамковите заеми
и/или и с оглед на промени, изисквани, 
наред с другото, от Европейска комисия. 
В този случай Банката ще информира 
Заемополучателя, а последният ще адап­
тира съответно вътрешния си процес 
и (ако бъде поискано от Банката) ще 
направи изменение на този Договор, за 
да отрази промените. 
1.9.D. Писмо(а) за разпределяне
(a)	Писмото за разпределяне посочва (наред 
с другото):
(i)	схемите, които са потвърдени или 
одобрени от Банката (в зависимост 
от вида на прилаганата процедура 
съг ласно Процедурата за разпреде­
ляне); и
(ii)	частта от Кредита или Заема (както 
и да е описана), която Банката раз­
пределя за всяка така потвърдена или 
одобрена Схема (по отношение на 
всяка Схема, „Разпределени средства 
от ЕИБ“).
(b)	Банката може да посочи в Писмото за 
разпределяне допълнителни условия или 
ангажименти във връзка със схемата(ите).
(c)	Ако Заемополучателят:
(i)	откаже да приеме такива условия или 
ангажименти в рамките на 15 (петна­
десет) работни дни от получаването 
на Писмото за разпределяне, няма 
да бъде разпределена никаква сума 
от Кредита или Заема за Схемата (и 
съответната инвестиционна схема 
няма да се третира като Схема за 
целите на настоящия Договор); или
(ii)	не откаже да приеме такива условия 
или ангажименти, в рамките на 15 
(петнадесет) работни дни от получа­
ването на Писмото за разпределяне, 
условията и ангажиментите във връзка 
със съответната Схема стават обвърз­
ващи за Заемополучателя, все едно 
че са определени в този Договор.
1.9.Е. Преразпределяне
1.9.Е(1). ПРЕРАЗПРЕДЕЛЯНЕ ПО ИСКА­
НЕ НА ЗАЕМОПОЛУЧАТЕЛЯ
(a)	През Периода на преразпределяне Зае­
мополучателят може (в случая, описан в 
член 4.3.A(4) или в друг, по решение на 
Заемополучателя) да поиска от Банката 
да преразпредели Разпределени средства 
от ЕИБ (изцяло или частично) за друга 
инвестиционна схема чрез подаване на 
Искане за разпределяне в съответствие 
с този член 1.9, като:
(i)	ясно посочи на Банката Разпределе­
ните средства от ЕИБ (или част от 
тях) и Схемата, предмет на такова 
Искане за преразпределяне; и
(ii)	посочи причините за Искането за 
преразпределяне.
(b)	Банката разглежда такова искане в съот­
ветствие с този член 1.9 и ако искането е 
одобрено, издава Писмо за разпределяне.
1.9.Е(2). ПРЕРАЗПРЕДЕЛЯНЕ ПО ИСКА­
НЕ НА БАНКАТА
(a)	Ако дадена Схема е или стане, по мнение 
на Банката, недопустима за финансиране 
от нея съгласно Устава на Банката, ней­
ните политики или насоки или съгласно 
член 309 от Договора за функционирането 
на Европейския съюз, Банката информи­
ра за своето становище Заемополучателя 
и изисква преразпределяне на съответни­
те Разпределени средства от ЕИБ (преди 
края на Периода на преразпределяне).
(b)	В този случай Заемополучателят неза­
бавно подава Искане за разпределяне, 
представящо инвестиционна(и) схема(и), 
към която(които) съответните Разпре­
делени средства от ЕИБ могат да бъдат 
преразпределени. 
(c)	Банката разглежда това искане в съответ­
ствие с този член 1.9 и ако искането бъде 
одобрено, издава Писмо за разпределяне. 
Ако Банката откаже да преразпредели 
средства или ако Заемополучателят не 
подаде Искане за разпределяне съглас­
но параграф (b) по-горе, се прилага 
член 4.3.A(4) и Схемата ще се счита за 
Засегната схема.
Член 2
Заемът
2.1.	 Сума на заема
Заемът включва общата сума на Траншо­
вете, отпуснати от Банката по Кредита, както 
е потвърдено от Банката съгласно член 2.3.
2.2.	Валута на плащанията
Заемополучателят плаща лихва, главница и 
други дължими такси по отношение на всеки 
Транш във валутата, в която е отпуснат.
Други плащания, ако има такива, се из­
вършват във валутата, посочена от Банката, 
като се вземе предвид валутата на разходите, 
които трябва да бъдат възстановени чрез това 
плащане.
2.3.	Потвърждение от Банката
Банката предоставя на Заемополучателя 
погасителния план, посочен в член 4.1, ако 
има такъв, показващ Датата на отпускане на 
средства, валутата, отпуснатата сума, условията 
за погасяване и лихвения процент за всеки 
Транш, не по-късно от 10 (десет) календарни 
дни след Планираната дата на отпускане на 
средства за такъв Транш.